 Tusaale ahaan, hadii aynu usoo qaadano ahdigii Daahir Riyaale Kaahin iyo xilliga hadda la joogo ee Madaxweyne Axmed Maxamed Maxamuud Axmed Siilaanyo, waxan shaki ku jirin laba hoggaamiye ee Daahir iyo Axmed Siilaanyo inuu Xukuumadahooda farqi weyni u dhexeeyo gaar ahaan marka laga hadlaayo, arrimaha ay kamid yihiin kala dambeynta masuuliyiinta, tixgelinta iyo ku dhaqanka sharci, iyo sidoo kale, ku tagri falka awoodaha dawladnimo iyo leexsashada hantida Umadda, maxaa yeelay hadii aynu dib u eegno hab-dhaqankii uu lahaa golaha Xukuumadii Daahir Riyaale, waxa hubaal ah inaanu jirin hal Wasiir oo dhamaan Wasiiradda kale ee golaha kula jira ka amar-qaatan, oo isagguna u dhaqma u shaqeeya sidii Raysal-wasaare oo kale, waxa kaloo cahdigii Xukuumadii Riyaale aan dhici jirin, masuul kasta oo Xukuumada ka tirsani inuu ka hadlo arrin ka baxsan shaqada Hayaddiisa oo wasaarad ama Hayadda kale leedahay. 